พอดีมีอะไรกับแฟนตอนที่เป็นประจำเดือนค่ะ เป็นประจำเดือนวันที่22จนมาถึงวันนี้วัน26ยังไม่หาย แล้วมีอะไรกับแฟนวันนี้ จะมีโอกาสท้องไหมคะ แต่ประจำเดือนไม่ได้ออกเยอะแต่ยังไม่หายค่ะ
สวัสดีค่ะ หากประจำเดือนเริ่มมาวันที่ 22 ม.ค. การมีเพศสัมพันธ์ในวันที่ 26 ม.ค. เท่ากับมีเพศสัมพันธ์ในวันที่ 5 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น ก็ไม่จำเป็นต้องทานยาคุมฉุกเฉินใดๆหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% และควรใช้ถุงยางอนามัยด้วย เพื่อป้องกันโรคติดต่อทางเพศสัมพันธ์ค่ะ